钦定古今图书集成/明伦汇编/人事典/第004卷 > 周子通书 > 《代白头吟》宋·鲍照
## 钦定古今图书集成/明伦汇编/人事典/第004卷 > 周子通书 > 《代白头吟》宋·鲍照

“直如朱丝绳，清如玉壶冰。何惭宿昔意，猜恨坐相仍。
人情贱恩旧，世议逐衰兴。毫发一为瑕，丘山不可胜。
食苗实硕鼠，点白信苍蝇。凫鹄远成美，薪刍前见陵。
申黜褒女进，班去赵姬升。周王日沦惑，汉主益嗟称。
心赏犹难恃，貌恭岂易凭。古来共如此，非君独抚膺。